CELEX: 62008CN0185
Language: el
Date: 2008-04-29 00:00:00
Title: Υπόθεση C-185/08: Αίτηση για την έκδοση προδικαστικής αποφάσεως, την οποία υπέβαλε το Rechtbank's-Gravenhage (Κάτω Χώρες) στις 29 Απριλίου 2008 — Latchways plc και Eurosafe Solutions BV κατά Kedge Safety Systems BV και Consolidated Nederland BV

2.8.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 197/6
            
         Αίτηση για την έκδοση προδικαστικής αποφάσεως, την οποία υπέβαλε το Rechtbank's-Gravenhage (Κάτω Χώρες) στις 29 Απριλίου 2008 — Latchways plc και Eurosafe Solutions BV κατά Kedge Safety Systems BV και Consolidated Nederland BV
   (Υπόθεση C-185/08)
   (2008/C 197/10)
   Γλώσσα διαδικασίας: η ολλανδική
   Αιτούν δικαστήριο
   Rechtbank's-Gravenhage
   Διάδικοι στην υπόθεση της κύριας δίκης
   
      Ενάγουσες: Latchways plc και Eurosafe Solutions BV
   
      Εναγόμενες: Kedge Safety Systems BV και Consolidated Nederland BV
   Προδικαστικά ερωτήματα
   
               1)
            
            
               Εμπίπτουν οι διατάξεις αγκυρώσεως της κατηγορίας Α 1, υπό την έννοια του προτύπου EN 795 (προοριζόμενες για μόνιμη εγκατάσταση), αποκλειστικώς στο πεδίο εφαρμογής της οδηγίας 89/106/ΕΟΚ (1);
            
         
               2)
            
            
               Σε περίπτωση αρνητικής απαντήσεως στο πρώτο ερώτημα: Εμπίπτουν αυτές οι διατάξεις αγκυρώσεως —ενδεχομένως ως τμήμα μέσου ατομικής προστασίας— στο πεδίο εφαρμογής της οδηγίας 89/106/ΕΟΚ (2);
            
         
               3)
            
            
               Σε περίπτωση αρνητικής απαντήσεως στο πρώτο και στο δεύτερο ερώτημα: Πρέπει να κρίνεται, με βάση το παράρτημα II της οδηγίας 89/686/ΕΟΚ, ειδικότερα δε με βάση το σημείο 3.1.2.2. αυτού, —όσον αφορά ένα μέσο ατομικής προστασίας το οποίο εμπίπτει στο πεδίο εφαρμογής της οδηγίας αυτής— αν το εν λόγω μέσο προστασίας ανταποκρίνεται από μόνο του στις θεμελιώδεις επιταγές της ως άνω οδηγίας ή πρέπει συγχρόνως να τίθεται το ζήτημα αν η διάταξη αγκυρώσεως —με την οποία είναι συνδεδεμένο το οικείο μέσο ατομικής προστασίας— είναι ασφαλής υπό τις προβλέψιμες συνθήκες χρήσεως, υπό την έννοια του παραρτήματος ΙΙ;
            
         
               4)
            
            
               Επιτρέπει το κοινοτικό δίκαιο και ειδικότερα η [απόφαση] 93/465/ΕΟΚ (3) την επί προαιρετικής βάσεως σήμανση ΕΚ της κατά το πρώτο ερώτημα διατάξεως αγκυρώσεως, ως απόδειξη της συμφωνίας της με την οδηγία 89/686/ΕΟΚ και/ή με την οδηγία 89/106/ΕΟΚ;
            
         
               5)
            
            
               Σε περίπτωση εν όλω ή εν μέρει καταφατικής απαντήσεως στο ερώτημα 4: Με βάση ποια/ποιες διαδικασία/διαδικασίες πρέπει να κρίνεται η συμφωνία προς την οδηγία 89/686/ΕΟΚ και/ή την οδηγία 89/106/ΕΟΚ;
            
         
               6)
            
            
               Πρέπει το πρότυπο EN 795 να θεωρείται, όσον αφορά τις κατά το πρώτο ερώτημα διατάξεις αγκυρώσεως, ως κοινοτικό δίκαιο, το οποίο πρέπει να ερμηνεύεται από το Δικαστήριο;
            
         
               7)
            
            
               Σε περίπτωση καταφατικής απαντήσεως στο έκτο ερώτημα: Έχει το πρότυπο EN 795 την έννοια ότι η κατά το πρώτο ερώτημα διάταξη αγκυρώσεως πρέπει να υποβάλλεται σε δοκιμές (από ένα γνωστοποιηθέντα οργανισμό) υπό τις προβλέψιμες συνθήκες χρήσεως (όπως είναι οι εξωτερικές θερμοκρασίες, οι καιρικές συνθήκες, η φθορά της καθαυτό διατάξεως αγκυρώσεως και/ή των υλικών στερεώσεώς της καθώς και της στέγης);
            
         
               8)
            
            
               Σε περίπτωση καταφατικής απαντήσεως στο έβδομο ερώτημα: Πρέπει οι δοκιμές να πραγματοποιούνται λαμβανομένων υπόψη των (περιεχομένων στις οδηγίες χρήσεως) περιορισμών χρήσεως;
            
         
      (1)  Οδηγία 89/106/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών (EE 1989 L 40, σ. 12).
   
      (2)  Οδηγία 89/686/ΕΟΚ του Συμβουλίου, της 21ης Δεκεμβρίου 1989, για την προσέγγιση των νομοθεσιών των κρατών μελών σχετικά με τα μέσα ατομικής προστασίας (EE L 399, σ. 18).
   
      (3)  Απόφαση 93/465/ΕΟΚ του Συμβουλίου, της 22ας Ιουλίου 1993, για τις ενότητες που αφορούν τις διάφορες φάσεις των διαδικασιών αξιολόγησης της πιστότητας και τους κανόνες επίθεσης και χρήσης της σήμανσης πιστότητας «CE» που προορίζονται να χρησιμοποιηθούν στις οδηγίες τεχνικής εναρμόνισης (EE L 220, σ. 23).